Laagi ja Miileni viis küsimust
#000000
Saaremaa hoiab liigatabelis 6 punktiga neljandat kohta, Pärnu on 1 punktiga seitsmes.
#000006
Saaremaa VK peatreener Urmas Tali on nädalavahetuse eel meelestatud võitluslikult. „Pühapäeval tuleb kindlasti kõva õppetund ja eelnevad mängud on sellele n-ö ettevalmistuseks. Võib öelda, et oleme oma „karavaniga“ teel ja tahame võita,“ sõnas peatreener. „Tuleb nende meestega, kes mul on, nüüd nii hästi tegutseda kui võimalik ja tahame kindlasti Pärnu haavadele soola juurde raputada. Tegelikult on selge, et praeguse hetke tabeliseis ei näita Pärnu tegelikku taset, need Lätti sõidud ongi keerulised. Nende motivatsioon on kindlasti suur ja tahe võita samuti. Suuresti hakkab mäng nii meil kui neil sõltuma sellest, kuidas klapib sidemängija koostöö ründajatega,“ lisas Tali.
#000007
Pärnu juhendaja Avo Keel tõdes, et seis pole kiita ja hooaja alguses tabeli seitsmendal real paiknemine teeb meele mõruks. „Need Läti mängud läksid eelkõige psühholoogilise valmisoleku nahka. Selge see, et olukord on keeruline. Kui tahame Credit24 liigas ja seeläbi ka Eesti meistrivõistlustel head play-off’i asetust saada, siis meil palju mänguruumi enam pole. 4-5 kaotusega võib ilmselt põhiturniiri võidu ära unustada,“ sõnas Keel.
#000008
„Saaremaale tahame ikka võitma minna, mulle see ümmargune jutt, et „läheme endast parimat andma“ ei meeldi. Kaotusi ei tahaks üldse enam saada, samas tean, et ega me neist ei pääse, küsimus on, millal, kelle vastu ja kui palju neid tuleb. Saaremaa viimaseid mänge olen vaadanud, neil on vangerdamisruumi omajagu ja peame olema valmis erinevateks vahetusteks,“ lisas juhendaja.
#000009
Tartu Bigbank hoiab tabelis 6 punktiga teist kohta, Selver on 3 punktiga kuuendal positsioonil.
#000010
Tartu juhendaja Andrei Ojamets sõnas neljapäeval Rakvere vastu saadud pingelise 3:0 võidu valguses (kaks esimest geimi lõppesid 27:25), et seal ei saanud ta meeskonna tegutsemisega rahule jääda. Ojamets loodab mängijatelt Selveri vastu paremat tegutsemist. “Rakvere tegutses hästi ja meie ei saanud kuidagi oma emotsiooni üles. Kaitse ja bloki üle võib kõvasti nuriseda. Aga pühapäevale ja Selverile mõeldes, siis päevad pole vennad ja loodan seal asjad paremini toimima saada. Selver on noor ja tahtejõuline meeskond, kel paar säravat ründajat. Kinkima ei hakka nad meile midagi,” kommenteeris Ojamets.
#000011
avo keelCredit24 MeistriliigaPärnu võrkpalliklubiSaaremaa VõrkpalliklubiUrmas Tali
#000015
Võru Võrkpalliklubi Barrus palkas talendika ameeriklase
#000017
Pärnu Võrkpalliklubi avaldas viimaks uue peatreeneri nime
#000019